rejauldu/bengali-wikipedia huggingface dataset:
২০২৪–২৫ আই-লিগ হল আই-লিগের ১৮তম মৌসুম, এবং ভারতীয় ক্লাব ফুটবলের দ্বিতীয় স্তর হিসাবে দ্বিতীয় আসর। এটি ১৯ অক্টোবর ২০২৪ থেকে ৩০ এপ্রিল ২০২৫ পর্যন্ত খেলা অনুষ্ঠিত হয়েছিল।  মোহামেডান হল ডিফেন্ডিং চ্যাম্পিয়ন্স।  প্রথমে সর্বভারতীয় ফুটবল ফেডারেশন কর্তৃক চার্চিল ব্রাদার্সকে চ্যাম্পিয়ন ঘোষণা করা হলেও পরে সিএএস কর্তৃক ইন্টার কাশীকে চ্যাম্পিয়ন ঘোষণা করা হয়।   গত মৌসুম থেকে পরিবর্তন   দল  ইন্ডিয়ান সুপার লিগে উত্তীর্ণ  মোহামেডান   আই-লিগ ২ থেকে উত্তীর্ণ  স্পোর্টিং বেঙ্গালুরু  ডেম্পো   আই-লিগ ২-এ অবনমিত  নেরোকা  ট্রাউ   দল  ক্লাবরাজ্য/কেন্দ্রশাসিত অঞ্চলশহরস্টেডিয়ামধারণক্ষমতাআইজলমিজোরামআইজলরাজীব গান্ধী স্টেডিয়াম২০,০০০চার্চিল ব্রাদার্সগোয়াভাস্কোতিলক ময়দান৫,০০০ডেম্পোগোয়ামাপুসাডুলার ফুটবল স্টেডিয়াম১০,০০০দিল্লিদিল্লিনয়াদিল্লিমাহিলপুর ফুটবল স্টেডিয়াম১০,০০০গোকুলাম কেরালাকেরালামঞ্জেরীপায়ানাদ স্টেডিয়াম৩০,০০০ইন্টার কাশীউত্তরপ্রদেশবারাণসীকল্যাণী স্টেডিয়াম২০,০০০নামধারীপাঞ্জাবভাইনি সাহেবনামধারী ফুটবল মাঠ৫,০০০রাজস্থানজয়পুরবিদ্যাধর নগর স্টেডিয়াম৩,০০০রিয়াল কাশ্মীরজম্মু ও কাশ্মীরশ্রীনগরটিআরসি টার্ফ গ্রাউন্ড১০,০০০শিলং লাজংমেঘালয়শিলং৩০,০০০স্পোর্টিং বেঙ্গালুরুকর্ণাটকবেঙ্গালুরুব্যাঙ্গালোর ফুটবল স্টেডিয়াম৮,৪০০শ্রীনিদি ডেকানতেলেঙ্গানাহায়দ্রাবাদডেকান এরিনা১,৫০০  পয়েন্ট তালিকা   ফলাফল   ফিক্সচার এবং ফলাফল   [*] : অযোগ্য খেলোয়াড়কে মাঠে নামানোর জন্য চার্চিল ব্রাদার্সকে এক পয়েন্ট এবং আইজলকে তিন পয়েন্ট দেওয়া হয়েছিল। শুরুতে ম্যাচটি ১–১ গোলে ড্র হয়।  ৪৫ নং ম্যাচে একজন অযোগ্য খেলোয়াড়কে মাঠে নামানোর জন্য নামধারীকে তিন পয়েন্ট কেটে ইন্টার কাশীকে দেওয়া হয়েছিল। প্রাথমিকভাবে নামধারী ২–০ ব্যবধানে ম্যাচ জিতেছিল। পরে অবশ্য এআইএফএফের আপিল কমিটি সেই সিদ্ধান্ত প্রত্যাহার করে নেয় এবং পরে চূড়ান্ত সিদ্ধান্ত নেওয়ার কথা রয়েছে।   ম্যাচ দ্বারা ফলাফল    পর্ব দ্বারা অবস্থান    আরও দেখুন  পুরুষ অন্য বিভাগসমূহ ২০২৪–২৫ ইন্ডিয়ান সুপার লিগ ২০২৪–২৫ আই-লিগ ২ ২০২৪–২৫ আই-লিগ ৩ কাপ ২০২৫ সুপার কাপ (ভারত) ২০২৪ ডুরান্ড কাপ মহিলা ২০২৪–২৫ ভারতীয় মহিলা লিগ ২০২৪–২৫ ভারতীয় মহিলা লিগ ২  তথ্যসূত্র  বিষয়শ্রেণী:আই-লিগ মৌসুম বিষয়শ্রেণী:ভারতে ফুটবল বিষয়শ্রেণী:২০২৪-২৫ আই–লিগ বিষয়শ্রেণী:পূর্ব নির্ধারিত ফুটবল প্রতিযোগিতা বিষয়শ্রেণী:২০২৪-এ এশীয় ফুটবল
বাকু মেট্রো (আজারবাইজানি ভাষায়: Bakı Metropoliteni) আজারবাইজানের রাজধানী বাকুকে সেবা প্রদানকারী একটি দ্রুত পরিবহন ব্যবস্থা ১৯৬৭ সালে সোভিয়েত আমলে এটি উদ্বোধন করা হয়। প্রাক্তন সোভিয়েত মেট্রো ব্যবস্থাগুলির মত এটিতেও স্টেশনগুলি ভূগর্ভের গভীরে অবস্থিত এবং আজারবাইজানের দেশজ সংস্কৃতিবাহী কারুকার্য দিয়ে খচিত।  বর্তমানে ব্যবস্থাটিতে ৩৮.০৩ কিমি দীর্ঘ একটি দ্বিমুখী লাইন ও ২৬টি স্টেশন আছে। ২য় একটি লাইন নির্মানাধীন।   আরও দেখুন   দ্রুত পরিবহন  বাকু   বহিঃসংযোগ    বাকু মেট্রো অফিসিয়াল ওয়েবসাইট     Urbanrail - Baku Metro   তথ্যসূত্র   বিষয়শ্রেণী:আজারবাইজানের দ্রুতগামী গণপরিবহন ব্যবস্থা বিষয়শ্রেণী:আজারবাইজানের পরিবহন ভবন ও স্থাপনা বিষয়শ্রেণী:৮২৫ ভি ডিসি রেলওয়ে বিদ্যুতায়ন
আহমদ আলী এনায়েতপুরী (২১ জানুয়ারি ১৮৯৮ – ৪ জানুয়ারি ১৯৫৯) একজন বাঙালি পাকিস্তানি লেখক, সাংবাদিক এবং রাজনীতিবিদ ছিলেন। ব্রিটিশ সরকার তাকে শামসুল উলামা (জ্ঞানীদের সূর্য) উপাধিতে ভূষিত করেন।   প্রাথমিক জীবন  এনায়েতপুরী ২১ জানুয়ারি ১৮৯৮ সালে ইনায়েতপুর, যশোর জেলা, বাংলার প্রেসিডেন্সী, ব্রিটিশ রাজ্যে জন্মগ্রহণ করেন। তিনি ইরাকি বংশধর ছিলেন। ইসলামী ধর্মপ্রচারক আবু বকর কর্তৃক তাকে ইসলামি ধর্মতত্ত্ব, উর্দু ও ফারসি ভাষা শেখানো হয়। তিনি ইংরেজি ভাষা শিক্ষা গ্রহণ করেন এবং শামসুল উলামা (জ্ঞানীদের সূর্য) উপাধী পেয়েছিলেন।   কর্মজীবন  এনায়েতপুরী১৯২৪ সালে শরিয়ত নামে একটি মাসিক পত্রিকা প্রতিষ্ঠা করেন এবং তিনি এ পত্রিকার সম্পাদকের দায়িত্ব পালন করেন। তিনি পত্রিকাটির নাম শরিয়াত-ই-ইসলাম নামকরণ করেন। এটি কলকাতায় হানাফি মাজহাব সমর্থিত একমাত্র পত্রিকা ছিলো। তিনি ৩২ বছর ধরে শরিয়াত-ই-ইসলামের সম্পাদক হিসেবে দায়িত্ব পালন করেন। ১৯৩৪ সালে ব্রিটিশ সরকার তাকে খান সাহেব বানিয়েছিল। তিনি যশোর জেলা বোর্ডের সদস্য হিসেবে দায়িত্ব পালন করেন। ১৯৩৭ সালে তিনি নিখিল ভারত মুসলিম লীগের প্রার্থী হিসেবে ঝিনাইদহ আসন থেকে বাংলা আইন সভার সদস্য নির্বাচিত হন। ১৯৩৮ সালে ব্রিটিশ সরকার তাকে খান বাহাদুর উপাধি দেয়। বাংলা আইন সভার একটি অধিবেশনে তিনি প্রাথমিক শিক্ষা বিনামূল্যে চালু করতে বিল উত্থাপন করেন।   মৃত্যু  এনায়েতপুরী ৪ জানুয়ারি ১৯৫৯ সালে যশোর জেলার, এনায়েতপুরে মৃত্যুবরণ করেন।   তথ্যসূত্র   বিষয়শ্রেণী:বাঙালি লেখক বিষয়শ্রেণী:বাঙালি রাজনীতিবিদ বিষয়শ্রেণী:যশোর জেলার ব্যক্তি বিষয়শ্রেণী:১৯৫৯-এ মৃত্যু বিষয়শ্রেণী:১৮৯৮-এ জন্ম বিষয়শ্রেণী:খুলনা বিভাগের ইসলামি ব্যক্তিত্ব বিষয়শ্রেণী:বাঙালি আলেম বিষয়শ্রেণী:পাকিস্তানি লেখক বিষয়শ্রেণী:২০শ শতাব্দীর বাঙালি বিষয়শ্রেণী:বঙ্গীয় আইনসভার সদস্য ১৯৩৭-১৯৪৫
নদী তীরে গোথিক ক্যাথেড্রাল () ১৮১৩ সালে প্রুশিয়ান স্থপতি/চিত্রশিল্পী কার্ল ফ্রেডরিখ শিনকেলের ক্যানভাসে অঙ্কিত তৈলচিত্র। এটি একটি নব্য গোথিক শিল্পকলা। শিনকেল প্রাগ, মিলান এবং কোলনে আলোর বিপরীতে ভবন সম্পর্কিত পর্যবেক্ষণগুলি এই চিত্রে অন্তর্ভুক্ত করেছিলেন। শিঙ্কেল পরে নব্য-গথিক স্থাপত্যের একজন প্রখ্যাত প্রবক্তা হয়ে ওঠেন। চিত্রটি বর্তমানে জার্মানির বার্লিনে অল্টে ন্যাশনালগ্যালারির সংগ্রহে রয়েছে।   বর্ণনা  চিত্রে আকাশের পটভূমিতে একটি নদীর দ্বীপে একটি কাল্পনিক গথিক ক্যাথেড্রাল ও নদী, নদীর উপরে সেতু, নদী পাড়ে নৌকার মাঝিদের ব্যস্ততার চিত্রায়ন হয়েছে। শেষ বিকেলে আঁকা, চিত্রকর্মে ক্যাথেড্রালের পিছনের সূর্যাস্তের ফলে মিনারগুলির ফোকর দিয়ে আলোর প্রবেশের ফলে মিনারের ভিতরের সর্পিল সিঁড়ি সংযোগকারী সেতুকে আলোকিত ও সূক্ষ অংকন করা হয়েছে।   অনুকৃতি  বাম|থাম্ব|কার্ল বিয়েরম্যানের অনুলিপি (১৮৩০) এই চিত্রটি বেশকয়েকবার অনুলিপি করা হয়েছে এছাড়া এটির থিম অবলম্বনে নতুন চিত্রাঙ্কন হয়েছে। এইসব অনুকৃতি বা প্রতিলিপি করা চিত্রগুলির সৃষ্টাদের নিয়ে বিতর্ক আছে। ১৮৪১ সালে শিকেলের মৃত্যুর সময়ই এটির তিনটি অনুলিপি সংস্করণ বিদ্যমান ছিল, একটি অনুলিপি মিউনিখের গ্লাসপালাস্ট ভবনে ১৯৩১ সালের অগ্নিকান্ডে নষ্ট হয়। সেন্ট পিটার্সবার্গে একটি অনুলিপি পাওয়া যায়। শিনকেলের আসল চিত্র অনুযায়ী উপর ভিত্তি করে দুটি বৈকল্পিক চিত্র পাওয়া যায়। যার একটি ১৮৩০ সালে কার্ল এডওয়ার্ড বিয়েরম্যান অঙ্কিত যা মিউনিখের নতুন পিনাকোথেক যাদুঘরে আছ। অপরটি  ১৮২২ সালে জোহান থিয়ডোর গোল্ডস্টেইনের আঁকা, বর্তমানে ব্যক্তিগত  সংগ্রহে আছে। ল্যান্ডস্কেপ পেইন্টার গুস্তাভ অ্যাডলফ বোয়েনিশালসো একটি অনুলিপি তৈরি করেছিলেন যা ১৮৩৩ সালে কোনিগসবার্গে দেখানো হয়েছিল, কিন্তু পরবর্তীতে সেই ছবিটি আর খুঁজে পাওয়া যায়নি।    তথ্যসূত্র   বিষয়শ্রেণী:১৮১৩-এর চিত্রকর্ম বিষয়শ্রেণী:কার্ল ফ্রেডরিখ শিনকেলের চিত্রকর্ম বিষয়শ্রেণী:শিল্পকলায় গির্জা
শেখ তুষার ইমরান (জন্ম: ১০ ডিসেম্বর, ১৯৮৩) খুলনা বিভাগের যশোরে জন্মগ্রহণকারী বাংলাদেশী ক্রিকেটার। বাংলাদেশ ক্রিকেট দলের পক্ষে ৪ টেস্ট ও ৩৭টি একদিনের আন্তর্জাতিকে অংশ নিয়েছেন। দলে তিনি মূলতৎ মাঝারি সারির ডানহাতি ব্যাটসম্যান হিসেবে আক্রমণাত্মক ভঙ্গীমায় খেলতেন।   খেলোয়াড়ী জীবন  ২০০০-০১ মৌসুমে সতের বছর বয়সে ঘরোয়া ক্রিকেটে খুলনা বিভাগের পক্ষে ১০৬ বলে ১৩১ রান করে আলোচনায় আসেন। একই মৌসুমে বাংলাদেশ ক্রিকেট দলে টেস্ট মর্যাদা পেলেও ২০০১ সালে তাকে জাতীয় দলের পক্ষে একদিনের আন্তর্জাতিকে খেলার সুযোগ দেয়া হয়। ২৮ জুলাই, ২০০২ তারিখে শ্রীলঙ্কা সফরে স্বাগতিক শ্রীলঙ্কা ক্রিকেট দলের বিপক্ষে তার টেস্ট অভিষেক ঘটে। প্রথম ইনিংসে ৮ ও দ্বিতীয় ইনিংসে ২৮ রান করেন তিনি। ঐ খেলায় বাংলাদেশ দল ২৮৮ রানে পরাজিত হয়।  আন্তর্জাতিক ক্রিকেট অঙ্গনে অংশগ্রহণের জন্য তাকে বেশ চেষ্টা করতে হলেও তিনি বাংলাদেশ এ-দলের অধিনায়কত্ব করেছেন। ২০০৫ সালে ইংল্যান্ড সফরে বাংলাদেশ এ-দলের সদস্য মনোনীত হন। সারের বিপক্ষে তিনি রান-বল সমান রেখে ৭০ রান করেন।   বহিঃসংযোগ       বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:ধানমন্ডি গভ: বয়েজ হাই স্কুলের প্রাক্তন শিক্ষার্থী বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:বাংলাদেশ দক্ষিণাঞ্চলের ক্রিকেটার বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:যশোর জেলার ব্যক্তি বিষয়শ্রেণী:খুলনা বিভাগ থেকে আগত ক্রিকেটার বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ইতিহাস   ঘটনাবলী   ১৮৫৩ইং - ভারতের বোম্বেতে প্রথম যাত্রীবাহি ট্রেন চলাচল শুরু হয়।   জন্ম   ১৮৬৭ইং - উইলবার রাইট, উড়োজাহাজের আবিস্কারক   ১৮৮৯ইং - চার্লি চ্যাপলিন, ইংরেজ চলচ্চিত্র অভিনেতা।  ১৯৭৮ইং - লারা দত্ত, একজন ভারতীয় মডেল ও চলচ্চিত্র অভিনেত্রী।   মৃত্যু   ১৮৫০ইং - ম্যারি তুসো, মাদাম তুসো জাদুঘরের প্রতিষ্ঠাতা।  ১৯৫১ইং - অদ্বৈত মল্লবর্মণ, বাঙালি ঔপন্যাসিক।  ১৯৫৮ইং - রোজালিন্ড ফ্রাঙ্কলিন, ইংরেজ ভৌত রসায়নবিদ এবং ক্রিস্টালবিদ।  ১৯৭১ইং - বীরশ্রেষ্ঠ সিপাহী মোস্তফা কামাল শহীদ হন।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:বৈশাখ
আমেটি ইউনাইটেড ফুটবল ক্লাব একটি ভারতীয় ফুটবল দল। হরিয়ানার এই দলটি বর্তমানে ভারতীয় ফুটবলের দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলছে। আমেটি এডুকেশন গ্রুপ এই দলটির প্রধান পৃষ্ঠপোষক। ২০০৫ সালে গঠিত, ক্লাবটি সর্বদা পেশাদার ছিল এবং ২০১২ সাল থেকে প্রতি বছর আই লিগ ২য় বিভাগ প্রতিযোগিতায় অংশ নিয়েছে।    তথ্যসূত্র   বিষয়শ্রেণী:ভারতের ফুটবল ক্লাব বিষয়শ্রেণী:২০০৫-এ হরিয়ানায় প্রতিষ্ঠিত বিষয়শ্রেণী:২০০৫-এ প্রতিষ্ঠিত ফুটবল ক্লাব
মুজিবুল হক চুন্নু (১ সেপ্টেম্বর ১৯৫৪) বাংলাদেশের কিশোরগঞ্জ জেলার রাজনীতিবিদ ও বাংলাদেশ সরকারের সাবেক প্রতিমন্ত্রী। তিনি জাতীয় পার্টির মহাসচিব ছিলেন। দলটির চেয়ারম্যান জি এম কাদের তাঁকে ২০২৫ সালের ৭ জুলাই অব্যাহতি দিয়ে ব্যারিস্টার শামীম হায়দার পাটোয়ারীকে জাতীয় পার্টির (জাপা) মহাসচিব পদে নিয়োগ দেন।  কর্মজীবন চুন্নু ১৯৮৬ সালে অনুষ্ঠিত তৃতীয় জাতীয় সংসদ নির্বাচন ও ১৯৮৮ সালে অনুষ্ঠিত চতুর্থ জাতীয় সংসদ নির্বাচনে,  জাতীয় পার্টির প্রার্থী হিসেবে তৎকালীন কিশোরগঞ্জ-৪ আসনের সংসদ সদস্য নির্বাচিত হন। মহাজোট প্রার্থী হিসেবে কিশোরগঞ্জ-৩ আসন থেকে ২০০৮ সালে অনুষ্ঠিত নবম জাতীয় সংসদ নির্বাচনে বিজয়ী হন। এর পর ২০১৪ সালে অনুষ্ঠিত দশম জাতীয় সংসদ নির্বাচনেও ৬২ হাজার ৯১৮ ভোট পেয়ে তিনি বিজয়ী হন। ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে মহাজোট থেকে তিনি পুনরায় সংসদ সদস্য নির্বাচিত হন।  তিনি বাংলাদেশ সরকারের শেখ হাসিনার তৃতীয় মন্ত্রিসভায়  শ্রম ও কর্মসংস্থান প্রতিমন্ত্রী দায়িত্ব পালন করেছেন। একই মন্ত্রীসভায় তিনি ২১ নভেম্বর ২০১৩ থেকে  ১২ জানুয়ারি ২০১৪ সাল পর্যন্ত যুব ও ক্রীড়া প্রতিমন্ত্রী হিসেবেও দায়িত্ব পালন করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:বাংলাদেশ জাতীয় পার্টির রাজনীতিবিদ বিষয়শ্রেণী:বাংলাদেশের যুব ও ক্রীড়া প্রতিমন্ত্রী
| data26 =   | label27 = Warden | data27 =   | label28 = অধ্যক্ষ | data28 =   | label29 = উপাধ্যক্ষ | data29 =   | label30 = রেক্টর | data30 =   | label31 =  | data31 =   | label32 = Chief Justice | data32 =   | label33 = প্রাধ্যক্ষ | data33 =   | label34 = Deputy provost | data34 =   | label35 = Officer | data35 =   | label36 = প্রশাসক | data36 =   | label37 =  | data37  =  | label38 = Benefactor | data38 =   | label39 = HoCo chairs | data39 =   | label40 =  | data40  =   | label41 = স্নাতক | data41 =   | label42 = স্নাতকোত্তর  | data42 =   | label43 = Visiting students | data43 =   | label44 = Senior tutor | data44 =   | label45 = Tutors | data45  =   | label46 =  | data46 =   | label47 = Chapel | data47 =   | label48 = Mascot | data48 =   | label49 = সংবাদপত্র | data49 =   | label50 = Interhall sports | data50 =   | label51 = দাতব্য সংস্থা  | data51 =   | label52 = Major events | data52 =   | label53 = Called | data53  =   | label54 = Fellows | data54 =   | label55 = Blazon | data55 =   | label56 = Grace | data56 =   | label57 =  | data57 =   | data58 =   | data59 =   | label60 = ওয়েবসাইট  | data60 =   | label61 =  | data61 =    | label62 =  | data62 =   | label63 =  | data63 =   | label64 =  | data64 =   | label65 = Boat club | data65 =   | header66 =  | data67 =  }}
সমুসা বা সমুচা দক্ষিণ এশিয়ার অতিজনপ্রিয় একটি খাবার। সমুসা মূলত একটি ত্রিকোণ জাতীয় ভাজা খাবার যা বিকেলের নাস্তা হিসেবে পছন্দনীয়। এটি বাংলাদেশ, ভারত, পাকিস্তানসহ দক্ষিণ এশিয়ার বিভিন্ন দেশে তৈরি হয়ে থাকে। সাধারণত সকালের নাস্তায়, কিংবা বিকেলে হাল্কা খাবার হিসেবে গ্রহণ করা হয়। বাংলাদেশের প্রত্যেক অঞ্চলের বেশির ভাগ গলিতেই সমুসার দোকান থাকে। পশ্চিমবঙ্গে এটি সিঙাড়া নামেই পরিচিত।  সেখানে সমুসার সাথে পিঁয়াজু, সিঙাড়া, পুরি, বেগুনি প্রভৃতি পাওয়া যায়।  তৈরীর পদ্ধতি উপকরণ  ২ কাপ ময়দা   ১ কাপ কিমা (গরুর/মুরগির মাংস) - *ঐচ্ছিক  ১/২ কাপ পেঁয়াজকুচি   ১/২ চা–চামচ আদা–রসুন বাটা    ১ টেবিল চামচ কাঁচামরিচ কুচি   ১/৪ চা চামচ গোলমরিচ গুঁড়ো   পরিমাণমতো তেল   পরিমাণমতো লবণ   প্রয়োজন অনুযায়ী পানি  প্রস্তুত  প্রণালী থাম্ব|150px|কলকাতার মিষ্টির দোকানে কাঁচা সিঙ্গাড়া থাম্ব|তেলে সমুসা ভাজা হচ্ছে  স্বাদমতো লবণ ও আদা–রসুন বাটা দিয়ে কিমা সেদ্ধ করে নিতে হবে। একটি প্যানে সামান্য তেল দিয়ে পেঁয়াজ সোনালি করে ভেজে নিতে হবে। তারপর কিমা দিতে হবে। লবণ, কাঁচামরিচ, গোলমরিচ গুঁড়ো দিয়ে স্বাদ দেখে নামিয়ে ফেলে এরপর ময়দা মাখানো হলে ছোট ছোট অংশে ভাগ করে রুটি বেলে নিতে হবে। রুটিগুলো লম্বা ফিতের মতো করে কেটে সমুসার ভাজ তৈরি করে এবং ভেতরে পুর দিয়ে মুখ শক্ত করে আটকে দিতে হবে। সব সমুসা বানানো হয়ে গেলে প্যানে ভাজার জন্য তেল গরম করে অল্প আঁচে লালচে করে ভেজে ফেলুন। সমুসা ভাজা শেষে সস এর সাথে পরিবেশন করতে হবে।  ইতিহাস এই সমুসা মধ্যপ্রাচ্যে প্রথম তৈরী হয়েছে বলে অনুমান করা হয়, ব্যবসায়ীরা মধ্যপ্রাচ্যে গেলে এই সমুসা খেতেন। যা পরবর্তীতে ভারত, বাংলাদেশ, পাকিস্তানে জনপ্রিয় হয়।  বিষয়শ্রেণী:হায়দ্রাবাদী রন্ধনশৈলী বিষয়শ্রেণী:বর্মী রন্ধনশৈলী  তথ্যসূত্র  বিষয়শ্রেণী:খাদ্য বিষয়শ্রেণী:আরব রন্ধনশৈলী বিষয়শ্রেণী:পেস্ট্রি বিষয়শ্রেণী:বাংলাদেশী রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:ভারতীয় হালকা জলখাবার বিষয়শ্রেণী:ইরাকি রন্ধনশৈলী বিষয়শ্রেণী:ইসরায়েলি রন্ধনশৈলী বিষয়শ্রেণী:জর্ডানি রন্ধনশৈলী বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:ফিলিস্তিনি রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:সিন্ধি রন্ধনশৈলী বিষয়শ্রেণী:পুরভরা খাবার বিষয়শ্রেণী:সিরীয় রন্ধনশৈলী বিষয়শ্রেণী:পশতু রন্ধনশৈলী বিষয়শ্রেণী:বেলুচি রন্ধনশৈলী বিষয়শ্রেণী:কাশ্মীরি রন্ধনশৈলী বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:তেলেঙ্গানার রন্ধনশৈলী বিষয়শ্রেণী:ভারতীয় ঝটপট খাবার বিষয়শ্রেণী:মালয়েশীয় রন্ধনশৈলী বিষয়শ্রেণী:সিঙ্গাপুরীয় রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:ওড়িয়া রন্ধনশৈলী বিষয়শ্রেণী:রাজস্থানি রন্ধনশৈলী বিষয়শ্রেণী:ইথিওপীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:ডুবোতেলে ভাজা খাবার বিষয়শ্রেণী:বাংলাদেশী জলখাবার বিষয়শ্রেণী:মধ্য এশীয় রন্ধনশৈলী বিষয়শ্রেণী:বাংলাদেশী ফাস্টফুড বিষয়শ্রেণী:ইন্দোনেশিয়ার জলখাবার বিষয়শ্রেণী:কেনীয় রন্ধনশৈলী বিষয়শ্রেণী:তাজিক রন্ধনশৈলী বিষয়শ্রেণী:দক্ষিণ এশীয় রন্ধনশৈলী বিষয়শ্রেণী:উত্তর ভারতীয় রন্ধনশৈলী বিষয়শ্রেণী:দক্ষিণ ভারতীয় রন্ধনশৈলী
জেনি নাওমি ক্লিম্যান, একজন ব্রিটিশ সাংবাদিক, লেখক এবং সম্প্রচারক। তিনি চ্যানেল ৪ এর বিদেশী বিষয়ক সিরিজ আনরিপোর্টেড ওয়ার্ল্ড এবং বিবিসি ওয়ানের <i id="mwDQ">প্যানোরামা</i>, -এর জন্য রিপোর্ট করেছেন এবং টাইমস রেডিওতে উদ্বোধনী উপস্থাপক ছিলেন। তিনি নিয়মিত দ্য গার্ডিয়ান এবং সানডে টাইমস ম্যাগাজিনের জন্য লেখেন।   শিক্ষা  ক্লিম্যান ওয়েস্টমিনস্টার স্কুলে শিক্ষিত হন, সেন্ট্রাল লন্ডনের একটি বোর্ডিং এবং ডে ইন্ডিপেন্ডেন্ট স্কুল, তারপরে কুইন্স কলেজ, কেমব্রিজ, যেখানে তিনি ২৯ জুন ২০০১ সামাজিক ও রাজনৈতিক বিজ্ঞানে দ্বৈত-প্রথম স্নাতক ডিগ্রি লাভ করেন॥   জীবন এবং কর্মজীবন  কয়েক সপ্তাহের কাজের অভিজ্ঞতার নিয়ে তিনি দ্য গার্ডিয়ান পত্রিকায় কাজ শুরু করেন। তিনি এইচবিও- এর ভাইস নিউজ টুনাইট, চ্যানেল 4-এর ডিসপ্যাচ, বিবিসি ওয়ানে দ্য ওয়ান শো- এর জন্য রিপোর্ট করেছেন এবং সেইসাথে আনরিপোর্টেড ওয়ার্ল্ডের জন্য ১৩টি চলচ্চিত্র নির্মাণ করেছেন। তিনি আনরিপোর্টেড ওয়ার্ল্ডে কাজের জন্য অ্যামনেস্টি ইন্টারন্যাশনাল গ্যাবি রাডো মেমোরিয়াল পুরস্কারের জন্য মনোনীত হন।  তিনি দাবি করেন যে তিনি নিক ব্রুমফিল্ড, জন রনসন, চার্লি ব্রুকার এবং পল ফুটের তথ্যচিত্রের প্রশংসা করেছেন৷   তথ্যসূত্র    বহিঃসংযোগ    সরকারী ওয়েবসাইট  অভিভাবক পাতা  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ব্রিটিশ অনুসন্ধানী সাংবাদিক বিষয়শ্রেণী:ব্রিটিশ তথ্যচিত্র চলচ্চিত্র নির্মাতা বিষয়শ্রেণী:কুইন্স কলেজ, কেমব্রিজের প্রাক্তন শিক্ষার্থী
জাহাঙ্গীরের সমাধিসৌধ (, ) পাকিস্তানের পাঞ্জাব প্রদেশের রাজধানী লাহোরের শাহদারা বাগে অবস্থিত।Wiki Loves Monuments: Top 10 pictures from Pakistan are here! এটি চতুর্থ মুঘল সম্রাট জাহাঙ্গীরের সমাধি, যিনি ১৬০৫ হতে ১৬২৭ সাল পর্যন্ত মুঘল সম্রাজ্য শাসন করেন।   ইতিহাস   স্থাপত্যশৈলী    গ্যালারী    আরও দেখুন  আকবরের সমাধিসৌধ হুমায়ুনের সমাধিসৌধ আওরঙ্গজেবের সমাধিসৌধ   তথ্যসূত্র    বহিঃসংযোগ   Pakistan's PhotoBlog - Snaps of Jahangir's Tomb Photograph of the left side of the mausoleum Conservation of the mausoleum   বিষয়শ্রেণী:মুঘল স্থাপত্য বিষয়শ্রেণী:পাঞ্জাব, পাকিস্তানের সমাধিসৌধ বিষয়শ্রেণী:মুঘল সমাধি
রাজলক্ষী কমপ্লেক্স ঢাকার  উত্তরা উপশহরে অবস্থিত একটি বিপণিবিতান। এটি উত্তরার সর্বপ্রথম এবং প্রাচীনতম বিপণিবিতান। এই বিপণিবিতান বুধবার পুরো দিন এবং বৃহস্পতিবার অর্ধেক দিন বন্ধ থাকে।   অবস্থান  রাজলক্ষী কমপ্লেক্স ঢাকার উপশহর উত্তরার ৩ নম্বর সেক্টরে ঢাকা-ময়মনসিংহ মহাসড়কের পশ্চিম পাশে অবস্থিত।   ইতিহাস  রাজ্জাক উত্তরায় এই বিপণিবিতান ভবনটি প্রতিষ্ঠা করেন। এটি নির্মাণ করে রূপায়ন নামে একটি কোম্পানির মালিক আবদুল লতিফ ও মুখলেসুর রহমান নামক দুইজন ঠিকাদার। রাজলক্ষী কমপ্লেক্সের নির্মাণ কাজ ১৯৮৬ সালের মার্চ মাসে শুরু হয়। নির্মাণ কাজের শুরুতে উত্তরা ছিল জনবসতিহীন এলাকা। ১৯৯২ সালে এর নির্মাণকাজ সম্পন্ন হয়। প্রথমে কমপ্লেক্সটির তিন তলা পর্যন্ত নির্মাণ করা হয়। এরপর সোনালী ব্যাংক থেকে ঋণ নিয়ে ছয় তলার কাজ শেষ করা হয়।রাজ্জাক এই ভবনে একটি প্রেক্ষাগৃহ নির্মাণ করতে চেয়েছিলেন কিন্তু রাজউক অনুমতি দেয়নি। ভবনে বিসিকের একটি অডিটোরিয়াম ছিল। পরবর্তীতে রাজ্জাকের পরিবারও প্রেক্ষাগৃহ নির্মাণের জন্য সেটি নেওয়ার চেষ্টা করে।  নিকটে একটি স্কুল থাকায় অনুমতি দেওয়া হয়নি।   বৈশিষ্ট্য  রাজলক্ষী কমপ্লেক্সের আয়তন ১২,৯৬০ বর্গফুট। এটি ছয়তলা ভবন। ভবনটি নিচে দোকান এবং উপরে নানাবিধ কার্যালয় স্থাপনের উপযোগী করে তৈরি করা হয়েছে।   ২০১৮-এর অগ্নিকাণ্ড  ২২ নভেম্বর তারিখে রাজলক্ষী কমপ্লেক্সের পঞ্চম তলার একটি দোকানে আগুন লাগে। ফায়ার সার্ভিসের চারটি ইউনিট প্রায় এক ঘণ্টার চেষ্টায় আগুন নিয়ন্ত্রণে আনে। দ্রুত ব্যবস্থা নেওয়ার ফলে আশেপাশের দোকানগুলোর কোনো ক্ষতি হয়নি।  পাদটীকা   তথ্যসূত্র   বিষয়শ্রেণী:ঢাকার বিপণিবিতান বিষয়শ্রেণী:উত্তরা বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৯৯২-এ প্রতিষ্ঠিত বিপণিবিতান
thumb|বিবাহের সময় চুড়া (চূরা) পরিহিত এশা দেওল চূড়া  (বা চূরা) হল বিশেষ ধরনের একগোছা চুড়ি, যেগুলি ঐতিহ্যগতভাবে, বিশেষ করে পাঞ্জাবি বিয়েতে, কনে তার বিয়ের দিন এবং পরে বেশ কিছু সময়ের জন্য হাতে পরে।  উপকরণ এবং চেহারা চূড়া সাধারণত লাল এবং সাদা রংয়ের হয়; কখনও কখনও লাল চুড়ির বদলে অন্য রংয়ের চুড়ি ব্যবহার হয়, কিন্তু এটি সাধারণত শুধুমাত্র দুটি রংয়ের হয়।  এগুলি ঐতিহ্যগতভাবে হাতির দাঁত দিয়ে তৈরি হয়, তাতে রত্নখচিত কাজ থাকে, যদিও এখন এগুলি প্লাস্টিক দিয়ে তৈরি হয়। প্রথাগতভাবে আগে ২১টি চুড়ি পরা হত, যদিও বর্তমানে কনেরা প্রায়ই ৭, ৯ বা ১১টি চুড়ি পরে। অগ্রবাহুর উপরের অংশ থেকে কব্জির প্রান্তের পরিধি অনুসারে চুড়িগুলির আকার বড় থেকে ছোট হয়, যাতে সেগুলি হাতে সুন্দরভাবে মানানসই হয়।  প্রথাগত ব্যবহার চূড়া পরা মূলত একটি পাঞ্জাবি ঐতিহ্য, যেটি পাঞ্জাবি হিন্দু, শিখ এবং পাঞ্জাবি জৈন বা ভাবরা সম্প্রদায়ের মানুষ মেনে চলেন। সিঁদুর এবং মঙ্গলসূত্র হল বিবাহিত মহিলাদের ব্যবহৃত অন্যান্য অলঙ্করণ। প্রথাটি গুজরাত, রাজস্থান এবং উত্তরপ্রদেশেও পালন করা হয়। চূড়া অনুষ্ঠানটি (দহি-চূড়া) বিয়ের দিন সকালে বা তার আগের দিন অনুষ্ঠিত হয়। কনের মামা ও মামী তাকে চূড়ার একটি গোছা দেন।  ঐতিহ্যগতভাবে, নববধূ পুরো একটি বছর চূড়া পরে থাকে, যদিও একজন নববধূ তার প্রথম বার্ষিকীর আগে সন্তান সম্ভবা হয়ে পড়লে, চূড়া খুলে ফেলা হয়। যখন চূড়ার রঙ বিবর্ণ হতে শুরু করে, তখন তার শ্বশুরবাড়ির লোকেরা এগুলিকে আবার রঙ করায়, যাতে সবাই জানতে পারে যে তার বিয়ে হয়েছে এক বছরেরও কম সময় আগে। প্রথম বার্ষিকীর পরে কোন একটি শুভ পাঞ্জাবি ছুটির দিনে, সাধারণত সংক্রান্তিতে, বধূর শ্বশুরবাড়ির লোকেরা একটি ছোট অন্তরঙ্গ অনুষ্ঠানের আয়োজন করে যেখানে চূড়া খুলে নিয়ে দুই হাতে কাঁচের চুড়ি পরানো হয়। এটি সাধারণত মিঠাই (ভারতীয় মিষ্টি) খেয়ে উদযাপিত হয় এবং শগুন (শুভ মুহূর্ত) হিসাবে অর্থ উপহার দেওয়া হয়। এরপর চূড়া একটি নদীতে নিয়ে যাওয়া হয় এবং প্রার্থনা করে এটি জলে ভাসিয়ে দেওয়া হয়। পরবর্তীতে বধূ যতদিন খুশি ততদিন যে কোনও রঙের অন্য চূড়া পরতে পারে।  এখন নববধূ এক মাস এবং আর এক মাসের এক চতুর্থাংশ (৪০ দিন) চূড়া পরলেই চলে। যেহেতু চূড়া ভঙ্গুর উপকরণ দিয়ে তৈরি হয়, পাঞ্জাবি রীতি আছে যে বধূ তার বৈবাহিক বাড়িতে ৪০ দিন ধরে চূড়া অক্ষত রাখার জন্য ভারী গৃহস্থালি কাজ থেকে বিরত থাকতে পারে, এটি এক ধরনের মধুচন্দ্রিমা বলা যায়। তারপরে, প্রথাগত ভাবে, বধূ তার শাশুড়ির কাছ থেকে গৃহকর্মের সিংহভাগ দায়িত্বই নিয়ে নেয়।   তথ্যসূত্র   বিষয়শ্রেণী:করভুষণ বিষয়শ্রেণী:হিন্দি শব্দ ও বাক্যাংশ বিষয়শ্রেণী:ভারতের অলঙ্কার বিষয়শ্রেণী:হিন্দুধর্মে বিবাহ বিষয়শ্রেণী:পাঞ্জাবি সংস্কৃতি বিষয়শ্রেণী:পাঞ্জাবি শব্দ ও বাক্যাংশ বিষয়শ্রেণী:হিন্দু বিবাহের আচার বিষয়শ্রেণী:ভারতীয় বিবাহ বিষয়শ্রেণী:গুজরাতি সংস্কৃতি
পঞ্চগড় কমিউটার বাংলাদেশ রেলওয়ের অধীনে চলা একটি কমিউটার ট্রেন । ইতিহাস  যাত্রাপথ পঞ্চগড় কমিউটার পঞ্চগড় - পার্বতীপুর - পঞ্চগড় পথে চলাচল করে।  স্টেশন তালিকা  পঞ্চগড় কমিউটার যেসকল স্টেশন দিয়ে চলাচল করে তা নিম্নে উল্লেখ করা হলো:  পার্বতীপুর রেলওয়ে স্টেশন   মন্মথপুর রেলওয়ে স্টেশন   চিরিরবন্দর রেলওয়ে স্টেশন   কাউগাঁ রেলওয়ে স্টেশন   দিনাজপুর রেলওয়ে স্টেশন   কাঞ্চন রেলওয়ে স্টেশন   বাজনাহার রেলওয়ে স্টেশন   মঙ্গলপুর রেলওয়ে স্টেশন   মোল্লাপাড়া রেলওয়ে স্টেশন   সেতাবগঞ্জ রেলওয়ে স্টেশন   সুলতানপুর স্কুল রেলওয়ে স্টেশন   পীরগঞ্জ রেলওয়ে স্টেশন   ভোমরাদহ রেলওয়ে স্টেশন   শিবগঞ্জ রেলওয়ে স্টেশন   ঠাকুরগাঁও রোড রেলওয়ে স্টেশন   আখানগর রেলওয়ে স্টেশন   রুহিয়া রেলওয়ে স্টেশন   কিসমত রেলওয়ে স্টেশন   নয়নিবুরুজ রেলওয়ে স্টেশন   পঞ্চগড় রেলওয়ে স্টেশন  সম্পর্কিত  উত্তরবঙ্গ মেইল  তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
নাগোইয়া মসজিদ (, উচ্চারণ: নাগোইয়া মসকু) জাপানের আইচি প্রশাসনিক অঞ্চলের অন্তর্গত নাগোইয়া শহরের নাকামুরা-কু'তে অবস্থিত একটি মসজিদ।  ১৯৮০'র দশকে স্থানীয় মুসলমানরা একটি মসজিদ নির্মাণের জন্য অনুদান সংগ্রহ করতে শুরু করে। এ অনুদানের অর্থ দিয়ে ১৯৯৮ সালে মসজিদটি নির্মাণ করা হয়। ২০০২ সালে নাগোইয়া ইসলামী সেন্টার (Islamic Center of Nagoya) গঠিত হলে তারা মসজিদ পরিচালনার দায়ভার গ্রহণ করে। পরবর্তীতে ২০০৮ সালে সংস্থাটি গিফুতে আরেকটি মসজিদ নির্মাণ করে, যা গিফু মসজিদ নামে পরিচিত।  এরা সনদপত্র প্রদান ও ইসলামের পরিচিতিমূলক বিভিন্ন পুস্তিকা প্রকাশ করে থাকে।  ইতিপূর্বে এ অঞ্চলে নাগোইয়া মুসলিম মসজিদ নামে একটি মসজিদ ছিল যা দ্বিতীয় বিশ্বযুদ্ধে ধ্বংসপ্রাপ্ত হয়।   তথ্যসূত্র    বহিঃসংযোগ   বিষয়শ্রেণী:জাপানের মসজিদ বিষয়শ্রেণী:১৯৯৮-এ এশিয়ায় প্রতিষ্ঠিত বিষয়শ্রেণী:১৯৯৮-এ জাপানে প্রতিষ্ঠিত
সন্ধ্যারানি দেবী ওয়াংখেম (জন্ম ১লা ফেব্রুয়ারি ১৯৮৩) হলেন মণিপুরের একজন ভারতীয় মার্শাল আর্ট অ্যাথলিট।- Asian Games wushu: Sandhyarani settles for a silver  যিনি মহিলাদের সানশৌ (উশু) ৫৬ কেজি বিভাগে অংশগ্রহণ করেন। আগে তিনি একজন বক্সার ছিলেন, কিন্তু পরে তিনি উশুর দ্বারা প্রভাবিত হয়ে এই খেলা শুরু করেন। তিনি একজন পেশাদার খেলোয়াড়।  খেলোয়াড় জীবন  সন্ধ্যারানি ২০০৩ সালে এশিয়ান চ্যাম্পিয়নশিপের বক্সিং ক্যাম্পে ছিলেন। কিন্তু প্রশিক্ষকের সাথে কিছু সমস্যার কারণে সাতটি মেয়ে ক্যাম্প ছেড়ে চলে যায়। মেরি কমও সেই দলে ছিলেন। তাঁর শৈশবের এক বন্ধু সেই সময় উশু ক্রীড়ায় ছিলেন এবং তিনি তাঁকে এই খেলায় অংশগ্রহণ করার পরামর্শ দিয়েছিলেন।  উশু  সন্ধ্যারানি চীনের কুয়াংচৌতে ২০১০ সালের এশিয়ান গেমসে রৌপ্য পদক জিতেছিলেন। পায়ের গুলে আঘাত নিয়ে লড়াই করে, তিনি ইরানের খাদিজেহ আজাদপুরের কাছে পরাজিত হন। খাদিজেহ ৬০ কেজি বিভাগে গতবারের চ্যাম্পিয়ন ছিলেন। লাওসের পালোয় বারকামের বিপক্ষে সেমিফাইনালে জয়ের সময় তিনি আঘাত পেয়েছিলেন, যার কারণে তাঁর পা চালানোর ক্ষমতা মারাত্মকভাবে ব্যাহত হয়েছিল।- Sandhyarani Devi Wangkhem Wins Silver for India in Women’s Wushu Sanshou in the Asian Games 2010 : Guangzhou সেজন্য ফাইনালে তাঁকে রক্ষণাত্মকভাবে খেলতে হয়েছিল। সন্ধ্যারানী ৬০ কেজি বিভাগে প্রতিদ্বন্দিতা করেছিলেন, কারণ ৫৬কেজি বিভাগ খেলার সূচীতে অন্তর্ভুক্ত ছিল না।  তিনি এর আগে মাকাওতে, ২০০৮ সালের এশিয়ান চ্যাম্পিয়নশিপে ব্রোঞ্জ পদক এবং ২০০৯ এশিয়ান মার্শাল আর্ট গেমসে মহিলাদের সানশৌ ৫৬ কেজি বিভাগে রৌপ্য পদক জিতেছিলেন।  সন্ধ্যারানি কেন্দ্রীয় রিজার্ভ পুলিশ ফোর্সের একজন কনস্টেবল এবং তিনি পূর্বাঞ্চলীয় রাজ্য মণিপুরের বাসিন্দা। তিনি থৌবাল জেলা থেকে এসেছেন, যেখানে সানশৌয়ের ফ্রিস্টাইল রূপটি জনপ্রিয়।- Wushu Wonder Girl - IndianExpress সন্ধ্যারানি একজন বক্সার ছিলেন কিন্তু পরে উশুতে চলে আসেন কারণ এটি আরও সর্ববিষয়ে দক্ষতার খেলা।   তথ্যসূত্র   বিষয়শ্রেণী:অর্জুন পুরস্কার প্রাপক বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি